Kelli Uustani

Kelli Uustani (sündinud 9. märtsil 1976) on eesti laulja, muusikalinäitleja, helilooja ja laulupedagoog. Kelli Uustani on õppinud Tallinna 21. Keskkoolis muusika erikallakuga klassis, mida juhendas Lydia Rahula. Ta on lõpetanud 1995. aastal Georg Otsa nimelise Tallinna Muusikakooli, 2000. aastal Eesti Muusikaakadeemia bakalaureuseõppes koorijuhtimise erialal (lõputöö dirigent Peeter Liljest) ning 2003. aastal Londoni Kuningliku Muusikaakadeemia magistriõppes muusikateatri erialal. Kelli Uustani on õpetanud laulmist ja laulutehnikat viis aastat laulustuudios Meero Muusik ja kaks aastat laulustuudios Mariel Muusik. Nüüd õpetab ta laulmist Muusikalikoolis. 2012. aastal oli Kelli Uustani ETV muusikalise meelelahutussaate "Perepidu" laulujuhendaja. Uustani on tantsuorkestri GlamBand asutajaliige ja laulja ning Viimsi Happy Jazz Festivali üks korraldajaid. Lauljana on ta viljelnud pop- ja džässmuusikat ning teinud kaasa paljudes muusikalavastustes. Muusikalinäitlejana on ta mänginud selliseid värvikaid rolle nagu Eponine ("Hüljatud"), Charlotte ("Oliver!") ja Aldonza ("Mees La Manchast") ning esinenud muusikalides ka koorilauljana. 2017. aasta jaanuaris jõudis ETV2-s ekraanile kontsertlavastus "Eternally. Charlie Chaplini laulud" (2016) – 15 Chaplini enda kirjutatud laulu Swing'n'Joy Orchestra ning laulvate näitlejate Marko Matvere ja Kelli Uustani ja tantsija Kristin Pukka esituses. 2018. aastal osales ta trioga KeKuKe (laulusolist Kelli Uustani, kitarrist Kusti Lemba ja saksofonist Keio Vutt) NUKU muuseumi kontserdisarjas kavaga "Kodus on sinine taevas". 2020. aastal esietendus Vaba Lava Narva teatrikeskuses Eesti esimene räpiooper "Karma", mis julgustab inimesi eesti keelt õppima ning pakub võimalust laval kaasa mängides keelt harjutada. Ooperis mängib keeleõppijat Tatjana Upeniek ja laulab Kelli Uustani; idee autor on Krismar Rosin ja lavastaja Neeme Kuningas. Kuninglikus muusikaakadeemias õppimise ajal on ta koos oma kursusekaaslastega laulnud tausta Sir Elton Johnile tema heategevuskontserdil, mis toimus 2002. aastal Londoni Royal Albert Hallis ja mida kandis üle ka BBC. Kelli Uustani on kirjutanud laulutekste mitmele eesti esinejale. Ta on tõlkinud eesti keelest inglise keelde Ardo Ran Varrese ja Toomas Suumani muusikali "Arabella ja Taaniel" (2002) ning inglise keelest eesti keelde muusikalide laulutekste ("Sugar ehk Džässis ainult tüdrukud”, 2008, Vanemuine; "Chess", 2006, Vanemuine – koos Mart Sanderi ja Maian Kärmasega). Five Fifteen "A tribute to the BBC Dance Orchestra" 2005 (Divine Art) Kelli Uustani & Mart Sander "Nüüd lendame" 2005 (Bel Etage Records) Bel Etage Orchestra "The Fink Album" 2012 (Diversions) Hr. Mart Sander and his Swing Swindlers "Deutsche Swingmusik 1939-1945" 2006 Kelli Uustani "Kuni pöördub tuul" 2007 Kelli Uustani, Marko Matvere & Swing’n Joy Orchestra "Eternally" 2016 Kelli Uustani "Coming Out – All About Nuance" 2019 Kelli Uustani "Hinge tõmme" 2023 "The Swing Swindlers in concert, on film" 2007 (Bel-Etage Film) Lastelavastus "Piip ja Tuut Piparköögis" 2014 Kontsertlavastus "Eternally" 2016 1991 – Uno Naissoo nimelise noorte heliloojate konkursi grand prix 1992 – Uno Naissoo nimelise noorte heliloojate konkursi grand prix 1993 – rahvusvahelise heliloojate konkursi Via Baltica (Riias) kolmas koht 2006 – Londoni ajaleht Evening Standard valis Kelly Uustani osalusega albumi "Five Fifteen" nädala džässialbumiks 2019 – Viimsi aasta kultuuriürituse korraldaja preemia (Viimsi Happy Jazz Festivali ühe korraldajana) "Päring inforegister.ee andmebaasis". Originaali arhiivikoopia seisuga 10. veebruar 2019. Vaadatud 9. veebruaril 2019. Kelli Uustani tutvustus[alaline kõdulink] Mirka Agentuuri kodulehel. Vaadatud 05.08.2024. Urbala, Mondela (toim). "Hanna-Liina Võsa Muusikalikool muudab nime". elu.ohtuleht.ee. Originaali arhiivikoopia seisuga 4. juuni 2023. Vaadatud 4. juunil 2023. Kelli Uustani juhendatud saated "Perepidu" ERR Arhiiv. Vaadatud 03.08.2024. Anu Saagim. Lauljanna Kelli Uustanil oli au esineda Londonis koos Sir Elton Johniga Õhtuleht.ee, 17.11.2017. 1. nädal | teater teles, kinos ja raadios Eesti Teatri Agentuur, 02.01.2017. NUKU muuseumi kontserdisarja teine hooaeg algab 27. septembril Eesti Teatri Agentuur, 21.09.2018. Kelli Uustani Eesti Jazzliidu kodulehel. Vaadatud 05.08.2024.